# Senta Eulàlia d'Ans

Senta Eulàlia d'Ans (fòrma fabricada en chambra) o Senta Aulaia d'Ans [ʂɛ̃ntɔw’lajɒ] [dɑ̃m] (Sainte-Eulalie-d'Ans en francés) es una comuna d'Occitània, dins la region istorica de Perigòrd, administrada per lo departament de Dordonha de la region de Novela Aquitània, ancianament d'Aquitània.

## Toponimia

La prononciacion seriá [ʂɛ̃ntɔw’lajɒ] [dɑ̃m], çò que defend d'utilizar la grafia latinizanta Senta Eulàlia, puei que i a una fòrma clara, en mai d'una evolucion fonetica explicable aisadament. Mas veirem que Joan Ros a enregistrat una prononciacion diferenta, coërenta emb las fòrmas ancianas, çò que poiriá far supausar que la prononciacion de l'ancian site de las comunas de Dordonha es analogica de Senta Aulària d'Aimet.
Las fòrmas ancianas son Sancta Eulalia, en latin, en 1120, Sainte-Eulaye au segle XVI, Sainte Yolée (francizacion) en 1688. La fòrma francesa dau segle XVI, Eulaye, correspond, segon Joan Ros, a la prononciacion qu'es [ʂɛ̃ntɪw'lajɒ]. Excepcionalament, i a pas augut de passatge de eu- pretonic a au-; eu- s'es barrat en [ɪw]. Chau escriure Senta Eulàia d'Ans. Per un cas diferent dins lo departament : Senta Aulària d'Aimet.
La senta onorada dins lo nom de la comuna es Senta Aulària de Barcelona, en latin Sancta Eulalia, martirizada a Barcelona en 304.
Per mai d'informacions, consultar tanben Senta Aulària, Senta Eulàlia (omonimia) e Santa Eulàlia.
Lo determinant Ans es lo nom d'una anciana chastelaniá. Las fòrmas ancianas son Capella d'Ans au segle XIII, Anz en 1243. Ans ven probablament d'un nom latin d'òme, Antius (a l'origina, un òme sortit d'Antium, vila de Laci).

## Istòria

* Saint-Pardoux d'Ans, que deu èsser Sent Perdon d'Ans o Sent Pardon d'Ans (174 abitants en 1821), es estachat a Senta Eulaia en 1824, puei transferit en 1875 a Sent Pantali d'Ans.

## Administracion

Lista daus cònsols successius :
| Periòde | Periòde | Identitat | Etiqueta | Qualitat |
| junh de 1995 | (2026) | Bernard Durand | sens etiqueta | gerent de societat |
| mai de 1945 | 1995 | Pierre Durand | | |
| desembre de 1937 | mai de 1995 | Léo Baleyte | | |
| | 1937 | | | |
| Totas las donadas son pas encara conegudas. |||||
* Abans la refòrma cantonala de 2014, aplicada en 2015, la comuna èra dau canton d'Autafòrt; es aura dau canton dau Naut Perigòrd negre.

## Demografia

modificar « persona »  v · d · m 
Evolucion demografica Populacion comunala actuala (2013): 287, totala: 313 :
| 1793 | 1800 | 1806 | 1821 | 1831 | 1836 | 1841 | 1846 | 1851 |
| 702 | 771 | 746 | 804 | 1 077 | 980 | 962 | 998 | 991 |
| 1856 | 1861 | 1866 | 1872 | 1876 | 1881 | 1886 | 1891 | 1896 |
| 1 025 | 1 015 | 1 028 | 914 | 783 | 813 | 760 | 756 | 698 |
| 1901 | 1906 | 1911 | 1921 | 1926 | 1931 | 1936 | 1946 | 1954 |
| 665 | 665 | 677 | 594 | 572 | 540 | 524 | 447 | 400 |
| 1962 | 1968 | 1975 | 1982 | 1990 | 1999 | 2006 | 2007 | 2008 |
| 402 | 376 | 362 | 311 | 304 | 269 | 296 | 300 | 295 319 |
| 2009 | 2010 |
| 293 317 | 291 316 |
| Fonts ||
| Base Cassini de l'EHESS - Nombre retengut a partir de 1962 : Populacion sens comptes dobles - Sit de l'INSEE Evolucion de la populacion 1962-2008 |||||||||
* En 1824, ganh de Sent Pardon/Perdon (?) d'Ans (174 abitants en 1821), en 1875 perda de Sent Pardon/Perdon d'Ans

## Veire tanben

* Comunas de Dordonha

## Nòtas

* 1 2 3 https://web.archive.org/web/20160303191941/http://communes-oc.cg24.fr/cantons/hautefort/SAINTE-EULALIE-D-ANS.htm
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 376-377
* ↑ Jean Roux, Dictionnaire toponymique des communes de Dordogne, ed. Novelum-IEO e Lo Congrès permanent de la lenga occitana, 2020, p. 534-535
* ↑ Chantal Tanet et Tristan Hordé, Dictionnaire des Noms de Lieux du Périgord, ed. Fanlac, segonda edicion, 2000, p. 31
* ↑ http://cassini.ehess.fr/cassini/fr/html/fiche.php?select_resultat=33936
* Portau de Perigòrd